tartuNLP/wikipedia-smugri-20251201 huggingface dataset:
Sac de nœuds

Sac de nœuds on vuonna 1985 ensi-iltansa saanut Josiane Balaskon ohjaama ranskalainen komediaelokuva, jonka pääosia näyttelevät Isabelle Huppert, Balasko itse ja Farid Chopel. Balasko myös käsikirjoitti elokuvan Jacques Audiardin kanssa, ja elokuvan tuottajana oli Marie-Laure Reyre. Elokuva on Balaskon ensimmäinen elokuvaohjaus.
Juoni.
Anita (Josiane Balasko) on ajautunut itsemurhan partaalle poikansa kuoleman jälkeen. Yhtäkkiä hänen naapurinsa, Rose-Marie Martin (Isabelle Huppert), rynnii hänen asuntoonsa turvaan paettuaan poliisina työskentelevän ja alkoholisoituneen aviomiehensä kynsistä. Kun aviomies löydetään murhattuna, Rose-Marieta aletaan pitää syyllisenä. Naiset lähtevät ”pakomatkalle”, sillä he eivät halua sekaantua Rose-Marien aviomiehen kuolemantapaukseen.
Tuotanto.
"Sac de nœudsin" kuvaukset alkoivat elokuussa 1984. Elokuvan tuotantoyhtiönä oli Oliane Productions.
Julkaisu.
"Sac de nœuds" sai ensi-iltansa Ranskassa 20. maaliskuuta 1985 ja oli Warner Bros. -yhtiön teatterilevittämä. Elokuva keräsi Ranskassa teatterikierroksensa aikana 633 220 katsojaa.
"Sac de nœuds" julkaistiin Ranskassa DVD:lle 22. kesäkuuta 2009.
Alexandroúpolin kansainvälinen lentoasema

Alexandroúpolin kansainvälinen lentoasema ”Demokritos” (, , YPA: ΚΑΑΛΔ) on kansainvälinen lentoasema Alexandroúpolissa koillisessa Kreikassa.
Lentoasema otettiin käyttöön vuonna 1944. Siitä tuli kansainvälinen vuonna 1955 ja sen terminaalirakennukset uusittiin vuosina 1975 ja 2011. Vuodesta 1992 lentoasema on ollut omistettu antiikin aikaiselle, läheltä Abderasta kotoisin olleelle filosofi Demokritokselle.
Lentoasema sijaitsee noin seitsemän kilometriä itään Alexandroúpolin kaupungista. Lentokentän kiitotien pituus on metriä ja leveys 45 metriä, ja se on rakennettu noin seitsemän metrin korkeudelle merenpinnasta.
Iraklionin kansainvälinen lentoasema

Iraklionin kansainvälinen lentoasema ”Níkos Kazantzákis” (, , YPA: ΚΑΗΚ) on kansainvälinen lentoasema Néa Alikarnassóksen kaupungissa Iraklionin kaupungin lähellä Kreetan saarella Kreikassa.
Lentoasema aloitti toimintansa vuonna 1946. Kenttä uusittiin vuosina 1968–1972, ja ensimmäinen ulkomainen tilauslento laskeutui vuonna 1971. Lentoasema on omistettu kreetalaiselle kirjailija Níkos Kazantzákikselle.
Lentoasema sijaitsee aivan Kreetan pohjoisrannikolla noin viisi kilometriä Iraklionista itään. Lentoasemalla on kaksi kiitotietä, joista toisen pituus on metriä ja leveys 45 metriä, ja toisen pituus metriä ja leveys 50 metriä. Aiemmin lentoasemalla oli myös lyhyempi kolmas kiitotie, jonka pituus oli 780 metriä ja leveys 40 metriä.
Lentoasema on koko Kreikan toiseksi vilkkain Ateenan jälkeen. Vuonna 2007 sen kautta matkusti 5,4 miljoonaa matkustajaa. Tilauslennoissa lentoasema oli Kreikan vilkkain noin neljällä miljoonalla matkustajalla. Aegean Airlines ja Olympic Air lentävät lentoasemalle muun muassa Ateenasta ja Thessalonikista. Lukuisat ulkomaiset yhtiöt, myös muun muassa Finnair, lentävät lentoasemalle suoria reitti- tai tilauslentoja turistikaudella.
Lentoaseman käyttö on ylittänyt sen kapasiteetin jo kauan sitten, ja se on usein hyvin ruuhkainen. Lentoaseman laajentaminen ei ole enää mahdollista, koska se on tiiviin kaupunkialueen ympäröimä. Iraklionin uusi lentoasema on rakenteilla Kastélliin vanhan Kastéllin lentoaseman laajennoksena. Nykyinen lentoasema-alue olisi tarkoitus muuttaa virkistysalueeksi.
Lentoyhtiöt ja kohteet.
Iraklioniin lentävät seuraavat yhtiöt (vuonna 2019):
Teresztenye

Teresztenye on kylä Borsod-Abaúj-Zemplénin läänissä, Koillis-Unkarissa.
Historia.
Ensimmäisissä virallisissa asiakirjoissa vuonna 1272 kylä mainittiin nimellä "Trestene. "Teresztenyessä on Árpád-dynastian aikana rakennettu kirkko.
Teresztenyen väkiluku oli muistiinpanojen mukaan 273 vuonna 1870, mutta siitä lähtien asukasmäärä on jatkuvasti laskenut. Vuonna 2000 kylän väkiluku laski 30 asukkaaseen ja nykyään (2014) Teresztenyessä on vain 27 asukasta. 1900-luvun aikana ja 2000-luvun alussa kylässä oli kukoistavaa maatalous-elämää ja satoja kotieläimiä, kuten nautoja, hevosia ja sikoja. Ympäröivien peltojen viljely vaati kovaa työtä, sillä alueen maaperä on erittäin savista.
Toisen maailmansodan jälkeen kehittyvä teollisuus Unkarissa vapautti paljon työvoimaa alueella. Perhe-elämä Teresztenyessä alkoi hitaasti kadota ja alueen hiilikaivokset suljettiin, kun kylän nuoriso alkoi muuttiaa lähikaupunkeihin Miskolciin ja Kazincbarcikaan. Vanhempi väestö ei pystynyt viljelemään karkeita, vuorenrinteillä sijaitsevia peltoja, ja jopa kylän aikoinaan kuuluisa luumupuutarha kasvoi umpeen. Teresztenyestä, kuten monista muistakin pienistä kylistä Unkarissa, tuli lähes hylätty.
Aggtelekin kansallispuisto ulottuu kylän laidalle, minkä ansiosta kylä on pysynyt lähes alkuperäisessä muodossaan. Idyllinen luonto, rauhalliset asukkaat ja ympäröivä alue, jossa on runsaasti nähtävyyksiä (Aggtelek, Bükk-vuoret, Krásna Hôrkan linna) lisäävät jatkuvasti turismia kylässä.
Kalamátan kansainvälinen lentoasema

Kalamátan kansainvälinen lentoasema ”Kapetán Vas. Konstantakópoulos” (, , YPA: ΚΑΚΛ) on kansainvälinen lentoasema Messínin kunnassa Peloponnesoksen niemimaan lounaisosassa Kreikassa.
Lentoasema otettiin käyttöön vuonna 1959 ja siitä tuli kansainvälinen vuonna 1991. Lentoasema on omistettu messenialaiselle kapteeni Vasílis Konstantakópoulokselle.
Lentoasema sijaitsee noin yhdeksän kilometriä Kalamátasta länteen lähellä Messínin kaupunkia. Lentokentän kiitotien pituus on metriä ja leveys 45 metriä, ja se on rakennettu noin kahdeksan metrin korkeudelle merenpinnasta laskettuna. Lentokentällä toimii myös Kreikan ilmavoimien tukikohta.
Aegean Airlines ja Olympic Air lentävät kentälle muun muassa Ateenasta ja Thessalonikista. Turistikaudella kentälle on suoria tilauslentoja myös ulkomailta.
Kaválan kansainvälinen lentoasema

Kaválan kansainvälinen lentoasema ”Aleksanteri Suuri” (, , YPA: ΚΑΚΒΑ) on kansainvälinen lentoasema lähellä Chrysoúpolin kaupunkia koillisessa Kreikassa.
Lentoasema aloitti toimintansa vuonna 1981. Tätä ennen alueen lentokenttä oli Amygdaleónaksessa vuosina 1952–1981. Lentoasema on omistettu antiikin aikaiselle Makedonian kuninkaalle Aleksanteri Suurelle.
Lentokenttä sijaitsee Kaválanlahden rannalla noin 31 kilometriä Kaválasta itään. Etäisyys Chrysoúpolista on noin 12 kilometriä, Keramotísta noin 14 kilometriä ja Xánthista noin 42 kilometriä. Lentokentän kiitotien pituus on metriä ja leveys 45 metriä, ja se on rakennettu noin viiden metrin korkeuteen merenpinnasta.
Kefalonián kansainvälinen lentoasema

Kefalonián kansainvälinen lentoasema (, , YPA: ΚΑΚΦ) on kansainvälinen lentoasema Kefalonián saarella Kreikassa.
Lentoasema otettiin käyttöön vuonna 1971. Sitä on laajennettu usein tämän jälkeen.
Lentoasema sijaitsee noin kahdeksan kilometriä saaren keskuksesta Argostólista etelään lähellä Mínian ja Svoronátan kyliä. Lentokentän kiitotien pituus on metriä ja leveys 45 metriä, ja se on rakennettu noin 18 metrin korkeudelle merenpinnasta.
Aegean Airlines ja Olympic Air lentävät kentälle Ateenasta. Turistikaudella kentälle on suoria tilauslentoja monista maista, sekä myös muiden saarten kentiltä, kuten Korfulta ja Zákynthokselta. Kenttää käyttää noin matkustajaa vuodessa.
Korfun kansainvälinen lentoasema

Korfun kansainvälinen lentoasema ”Ioánnis Kapodístrias” (, , YPA: ΚΑΚΚ) on kansainvälinen lentoasema Korfun saarella Kreikassa.
Korfun lentokenttä rakennettiin vuonna 1937. Toisen maailmansodan aikana se oli Italian ja Saksan joukkojen käytössä. Nykyinen lentoasema otettiin käyttöön vuonna 1949. Siitä tuli kansainvälinen vuonna 1965 ja sen terminaali uusittiin vuonna 1972. Lentoasema on omistettu itsenäistyneen Kreikan ensimmäiselle valtionhoitajalle Ioánnis Kapodístriakselle.
Lentoasema sijaitsee noin kolme kilometriä Korfun kaupungista etelään. Se on rakennettu pohjois-eteläsuunnassa Chalikiópouloksen laguunin itäosan päälle. Lentokentän kiitotien pituus on metriä ja leveys 45 metriä, ja se on rakennettu noin 2 metrin korkeudelle merenpinnasta laskettuna. Aivan kiitotien eteläpäässä sijaitsevat Vlachérnan luostarin saari ja Pontikonísin saari.
Aegean Airlines ja Olympic Airin lentävät kentälle muun muassa Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella.
Kosin kansainvälinen lentoasema

Kosin kansainvälinen lentoasema ”Hippokrates” (, , YPA: ΚΑΚΩΙ) on kansainvälinen lentoasema Kosin saarella Kreikassa. Se sijaitsee saaren keskiosissa lähellä Antimácheian kaupunkia.
Lentoasema aloitti toimintansa 4. huhtikuuta 1964. Lentoasema on omistettu antiikin aikaiselle lääketieteen isäksi kutsutulle, Kosilta kotoisin olleelle Hippokrateelle. Lentokentän kiitotien pituus on metriä ja leveys 45 metriä. Lentokenttä sijaitsee noin 126 metrin korkeudella merenpinnasta.
Aegean Airlines ja Olympic Air lentävät kentälle Ateenasta ja Ródokselta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella. Vuonna 2007 lentoasemaa käytti noin 1,64 miljoonaa matkustajaa. Lentoasemalta on matkaa Kosin kaupunkiin noin 22 kilometriä ja Kardámainaan muutama kilometri.
Límnoksen kansainvälinen lentoasema

Límnoksen kansainvälinen lentoasema ”Hefaistos” (, , YPA: ΚΑΛΜΗ) on kansainvälinen lentoasema Límnoksen saarella Kreikassa.
Lentoasema otettiin käyttöön vuonna 1959 ja sen terminaalirakennukset uusittiin vuonna 2001. Lentoasema on omistettu kreikkalaisen mytologian tulenjumala Hefaistokselle, jonka merkittäviä kulttipaikkoja saari oli antiikin aikana.
Lentoasema sijaitsee Límnoksen keskiosissa Moúdroksenlahden pohjukassa noin 18 kilometriä itään saaren pääkaupungista Mýrinasta. Lentokentän kiitotien pituus on metriä ja leveys 45 metriä, ja se on rakennettu noin neljän metrin korkeuteen merenpinnasta.
Mytilínin kansainvälinen lentoasema

Mytilínin kansainvälinen lentoasema ”Odysséas Elýtis” (, , YPA: ΚΑΜΤΕ) on kansainvälinen lentoasema Mytilínin kaupungissa Lesboksen saarella Kreikassa.
Lentoasema aloitti toimintansa vuonna 1948. Tilauslennot kentälle alkoivat vuonna 1980. Lentoasema on omistettu kirjailija Odysséas Elýtikselle, jonka suku oli kotoisin saarelta. Lentokentän kiitotien pituus on metriä ja leveys 45 metriä. Lentokenttä sijaitsee 18 metrin korkeudella merenpinnasta. 
Aegean Airlines ja Olympic Air lentävät kentälle Ateenasta. Turistikaudella kentälle on suoria tilauslentoja monista maista, myös muun muassa Suomesta. Etäisyys Mytilíniin on noin seitsemän kilometriä.
Thessalonikin kansainvälinen lentoasema

Thessalonikin kansainvälinen lentoasema ”Makedonia” (, , YPA: ΚΑΘΜ) on kansainvälinen lentoasema Thérmin kaupungissa Thessalonikin metropolialueella Keski-Makedoniassa Kreikassa.
Lentoasema aloitti toimintansa vuonna 1930. Kentän alkuperäinen nimi oli Míkra sen sijaintipaikan mukaan. Vuodesta 1993 se on ollut nimetty Makedonian historiallis-maantieteellisen alueen mukaan.
Lentoasema sijaitsee noin 14 kilometriä Thessalonikin keskustasta kaakkoon. Lentokentällä on kaksi kiitotietä. Toisen pituus on ja leveys 50 metriä, ja toisen pituus ja leveys 60. Lentokenttä on rakennettu aivan Thermaïkóslahden rantaan ja osin meren päälle noin seitsemän metrin korkeuteen merenpinnasta.
Lentoasema on Kreikan kolmanneksi vilkkain Ateenan ja Iraklionin jälkeen. Sitä käyttää noin 3,5 miljoonaa matkustajaa vuodessa. Kentältä on Aegean Airlinesin ja Olympic Airin lentoja useille kentille eri puolilla Kreikkaa. Lisäksi sieltä on lentoja moniin kohteisiin eri puolilla Eurooppaa.
Zákynthoksen kansainvälinen lentoasema

Zákynthoksen kansainvälinen lentoasema ”Dionýsios Solomós” (, , YPA: ΚΑΖΑΣ) on kansainvälinen lentoasema Zákynthoksen saarella Kreikassa.
Lentoasema aloitti toimintansa vuonna 1977. Se on omistettu zákynthoslaiselle runoilija Dionýsios Solomókselle, joka kirjoitti sanat Kreikan kansallishymniin.
Lentoasema sijaitsee neljä kilometriä Zákynthoksen kaupungista etelään. Lentokentän kiitotien pituus on metriä ja leveys 30 metriä, ja se on rakennettu noin viiden metrin korkeudelle merenpinnasta laskettuna.
Aegean Airlines ja Olympic Air lentävät kentälle muun muassa Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella.
Áktion lentoasema

Áktion lentoasema (, , YPA: KAAK) on kansallinen lentoasema Áktio-Vónitsan kunnassa lähellä Prévezan kaupunkia läntisessä Kreikassa.
Lentoasema on ollut käytössä vuodesta 1968. Se on uusittu vuosina 1988 ja 2003. Lentokentän kiitotien pituus on metriä ja leveys 45 metriä. Lentokenttä on rakennettu Áktion niemelle noin kolmen metrin korkeuteen merenpinnasta.
Kenttä toimii muun muassa Prévezan alueen sekä läheisen Lefkaksen saaren kenttänä. Aegean Airlines lentää kentälle Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella. Prévezaan on kentältä matkaa noin neljä kilometriä ja Lefkaksen kaupunkiin noin 20 kilometriä.
Santorínin lentoasema

Santorínin lentoasema (, , YPA: ΚΑΣΡ) on kansallinen lentoasema Thíran saarella Santorínin saariryhmässä Kreikassa. Se sijaitsee saaren itärannikolla Monólithoksen alueella lähellä Kamárin kylää, noin kuusi kilometriä kaakkoon saaren keskuksesta Firásta.
Lentoasema avattiin vuonna 1976. Lentoasemalla on yksi kiitotie, jonka pituus on metriä ja leveys 30 metriä. Kenttä on suhteellisen pieni, ja voi palvella noin kuutta konetta kerralla.
Aegean Airlines lentää kentälle säännöllisiä lentoja muun muassa Ateenasta, josta lento kestää noin 30 minuuttia. Lisäksi kentälle on myös muiden kreikkalaisten yhtiöiden kotimaanlentoja. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella.
Lentoasemalta on linja-autoyhteys Firáan, josta on vaihto muihin osiin saarta. Kentällä on myös takseja sekä autonvuokraus.
Skiáthoksen lentoasema

Skiáthoksen lentoasema ”Aléxandros Papadiamántis” (, , YPA: KASK) on kansallinen lentoasema Skiáthoksen saarella Kreikassa.
Lentoasema otettiin käyttöön vuonna 1972. Se on omistettu skiáthoslaiselle kirjailija Aléxandros Papadiamántikselle.
Lentoasema sijaitsee noin kaksi kilometriä Skiáthoksen kaupungista koilliseen. Lentokentän kiitotien pituus on metriä ja leveys 30 metriä, ja se on rakennettu noin 16 metrin korkeudelle merenpinnasta. Lentokenttä on rakennettu poikittain saaren itäpään niemelle, ja sen kumpikin pää on lähes kiinni merenrannassa ja rantaa pitkin kiertävissä maanteissä, joiden yli koneet laskeutuvat matalalta. Tämän vuoksi kenttä on suosittu lentokonebongareiden keskuudessa.
Aegean Airlines ja Olympic Air lentävät kentälle Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella.
Koirakarhut

Koirakarhut (Amphicyonidae) on sukupuuttoon kuollut petoeläimiin kuuluva nisäkäsheimo. Sitä esiintyi eoseenin ja mioseenin välillä. Koirakarhut olivat suurten metsästäjien menestyksekäs ja monimuotoinen ryhmä, joka levittäytyi halki Euroopan, Aasian, Afrikan ja Pohjois-Amerikan. Kreodontit joutuivat heikentyessään koirakarhujen korvaamiksi, mutta aidot koiraeläimet sen sijaan syrjäyttivät koirakarhut plioseenilla.
Koirakarhut ovat saaneet nimensä yhtäläisyyksistään eläinten kanssa. Ne olivat kanta-astujia, ja muistuttivat ruumiinmuodoltaan ja kooltaan karhuja. Pää ja hampaiden sijoitus sen sijaan olivat koiramaiset.
Cristuru Secuiesc

Cristuru Secuiesc () on kaupunki Harghitan piirikunnassa, Romaniassa. Se sijaitsee Székelymaassa, etnokulttuurisella alueella Itä-Transilvaniassa.
Kaupunki hallinnoi lisäksi kahta kylää:
Historia.
Kaupunki oli osa Székelymaan alueetta historiallisen Transilvanian maakunnassa. Se kuului Udvarhelyszékin hallinnolliseen yksikköön Transilvanian hallinnolliseen uudistukseen saakka vuonna 1876, jossa se määriteltiin kuuluvaksi Udvarhelyn kuntaan, joka taas kuului Unkarin kuningaskunnalle. Trianonin rauhansopimuksen jälkeen vuonna 1920 siitä tuli osa Romaniaa ja kaupunki kuului Odorhein maakuntaan sotien aikana. Vuonna 1940 Wienin toisen välitystuomion myötä Pohjois-Transilvania jäi Unkarille ja Cristuru Secuiesc oli Unkarin hallussa vuoteen 1944 asti. Neuvostoliiton miehityksen jälkeen Romanian hallinto palasi valtaan ja kaupungista tuli virallisesti osa Romaniaa vuonna 1947. Vuosina 1952 ja 1960 kaupunki kuului Magyarin autonomiseen alueeseen, vuosina 1960 ja 1968 Mureș-Magyarin autonomiseen alueeseen. Vuonna 1968 maakunta lakkautettiin ja siitä lähtien kaupunki on ollut osa Harghitan piirikuntaa.
Väestötiedot.
Romanian väestönlaskennan (vuodelta 2002) mukaan kaupungin väkiluku on 9672, joista 9201 (95,13 %) on etnisiä unkarilaisia, 2,47 % romaneita, 2,27% romanialaisia ja 0,12 % muita.
46,02 % kaupungin asukkaista on kalvinistejä, 35,99 % unitaristeja, 14,27 % roomalaiskatolisia ja 2,33 % Romanian ortodokseja.
Nähtävyyksiä.
Unitaarinen kymnaasi (yläkoulu) perustettiin 1800-luvulla. Katolisessa kirkossa on seinämaalauksia keskiajalta.
Andalusian muistelot

Andalusian muistelot on Remu Aaltosen studioalbumi, joka julkaistiin 27. syyskuuta 2013 levymerkillä AXR Music. Kappaleissa yhdistellää, latinalaisamerikkalaista musiikkia, tico-ticoa, salsaa, flamencoa, iskelmää ja rockia. Albumin tuotantojohtaja Ilkka Vainio on kuvaillut albumin musiikkia vaihtoehtoisesti ”shamaanirockiksi”, ja kitaristi Hombre Lampinen on kuvaillut sitä ”rosoiseksi, mutta tyylikkääksi”. Kappaleesta ”Asserio” kuvattiin musiikkivideo.
Albumin nimi juontaa juurensa Aaltosen vanhan fanin yritykseen usuttaa hänet tekemään albumin nimeltä ”Vanha merimies muistelee”. "Andalusian muistelot" debytoi Suomen virallisen listan sijalla 24, ja se pysyi listalla yhteensä 4 viikkoa.
Vastaanotto.
Albumi sai hyvän vastaanoton. Keskisuomalaisen Mikko Siltanen piti singlelohkaisu ”Asseriota” parhaana Remuna vuosiin, ja kehui erityisesti Kassu Halosen onnistuneita sovitusratkaisuja sekä taustayhtyeen iskevyyttä. Soundin Arttu Tolonen antoi albumille kolme tähteä viidestä. Hän joka ylisti niin ikään Aaltosen taustayhtyettä, ja piti suurinta osaa kappaleista onnistuneina. Rytmin Pale Saarinen kummeksui neutraalisävytteisesti Aaltosen tekstien käsitteitä sekä vertauskuvia, ja sanoi hänen omaavan vanhan koulukunnan melodian tajun. Rumban Akseli Hiltunen piti albumia malliesimerkkinä julkaisun aikaan 65-vuotiaan Remun nuoruuden vimmasta ja luomisen janosta artistin laajamittaisessa musiikillisessa repertuaarissa, vaikkei pitänytkään sitä varsinaisesti nappisuorituksena tai edes erityisen omaperäisenä.
Kappaleet.
Kaikki kappaleet säveltänyt ja sanoittanut Remu Aaltonen, sekä sovittanut Kassu Halonen.
Isak Löf

Isak Löf (11. heinäkuuta 1853 Uusikaarlepyy – 29. joulukuuta 1911 Kuopio) oli suomalainen kauppaneuvos (1899), rakennusmestari, rakennusurakoitsija, ruukinpatruuna ja valtiopäivämies.
Löf muutti Kuopioon vuonna 1876 ja hän toimi vuoteen 1883 saakka muurarina ja rakennuttajana sekä kaupungin rakennusmestarina. Hän perusti vuonna 1883 Kuopioon rautakaupan joka oli erikoistunut rakennustarvikkeiden myyntiin. Rautakauppa laajeni nopeasti ja Löf perusti kaupalle sivupisteitä muun muassa Joensuuhun, Raaheen, Kajaaniin ja Iisalmeen. Löfin kuoltua rautakaupasta muodostettiin osakeyhtiö. Löf omisti myös vuodesta 1899 lähtien Sourun ruukin. Löf oli Kuopion rahatoimikamarin ja kaupunginvaltuuston jäsen.
Hän edusti porvarissäädyssä Kuopiota valtiopäivillä 1904–1905.
Kairos (albumi)

Kairos on brasilialaisen metalliyhtye Sepulturan kahdestoista studioalbumi, joka julkaistiin 24. kesäkuuta 2011. Se on yhtyeen ensimmäinen Nuclear Blast -levymerkin alla julkaistu albumi. Albumi on tyyliltään samankaltaista yhtyeen 90-luvulla julkaistun tuotannon kanssa.
Vastaanotto.
Albumi sai pääosin hyvän vastaanoton. Imperiumin Tuomas Valtanen ylisti albumia ja sanoi sen yllättäneen positiivisesti. Hän totesi kappaleiden huokuvan 90-luvun tunnelmointia, sanoi sen kestävän kuuntelua ja päihittävän yhtyeen entisen laulajan Max Cavaleran Cavalera Conspiracyn samana vuonna julkaistun studioalbumin mennen tullen. Metalliluolan Juha Karvonen antoi albumille arvosanan 8–, joka piti Imperiumin arvioijan tapaan albumia odotuksiin nähden erinomaisena. Hänen mukaansa 90-luvun tuotannolle uskollinen raskas soundi tuo albumille sen kaipaamaa dynamiikkaa, ja piti erityisesti laulaja Derrick Greenin tulkintatavasta. Soundin Eero Kettunen antoi albumille kaksi tähteä viidestä. Hän piti julkaisua konseptialbumina, jolla yhtye hukkaa todellisuudentajun. Hänestä albumi oli kokonaisuudessaan toisinaan maaliin osuvaa hakuammuntaa.
Band-Maid

Band-Maid on viiden naisen muodostama japanilainen rock-yhtye, joka on perustettu vuonna 2013. Yhtye hakee kontrastia esiintymiseensä pukeutumalla sisäkön univormuihin, mutta soittaen raskasta rock-musiikkia. Alun perin yhtyeen levy-yhtiönä oli Gump Records. 2021 levy-yhtiöksi tuli Pony Canyon.
Historia.
Band-Maid muodostui nelijäsenisenä heinäkuussa 2013. Laulaja/kitaristi Miku löysi kitaristi Kanamin, joka hankki ryhmään rumpaliksi ystävänsä Akanen, joka toi basistiksi Misan. Ensiesiintyminen oli 24. heinäkuuta. Laulajaksi löytyi Saiki koe-esiintymisen jälkeen. Ensimmäinen esiintyminen viisikkona oli P(祭)Festival paikassa Shibuya-AX 22. elokuuta 2013.
Ensimmäinen mini-albumi "Maid in Japan" julkistettiin tammikuussa 2014, yhteistyössä muusikoiden Masahiko Fuki ja Kentaro Akutsu kanssa.
Elokuussa 2014 Band-Maid julkaisi maxi-singlen "Ai Jōnetsu ei Matador". Marraskuussa 2015 he julkaisivat toisen mini-albumin "New Beginning". Maaliskuussa 2016 yhtyeellä oli ensimmäinen konsertti ulkomailla Sakura-Con, Seattlessa.
"Brand New Maid" julkaistiin marraskuussa 2016 levy-yhtiöltä Crown Stones Lokakuusta marraskuuhun 2016, Band-Maid suoritti ensimmäisen maailmankiertueen käyden Etelä-Amerikassa, Euroopassa ja Aasiassa.
Tammikuussa 2017 he julkaisivat ensimmäisen täyspitkän albuminsa "Just Bring It". Sitä edelsi single "YOLO", joka julkaistiin 16. marraskuuta 2016. Yhtye esiintyi Taiwanissa kesäkuussa 2017 Golden Melody Awards festivaaleilla. Band-Maid tulkitsi Mucc-yhtyeen kappaleen "Honey" tribuuttialbumille "Tribute of Mucc -En-".
Yhtyeen seuraava albumi nimeltään "World Domination" julkaistiin 14. helmikuuta 2018. Elokuussa yhtye lähti maailmankiertueelle, mukaan lukien keikalle Suomeen, Helsingin Nosturiin 14. marraskuuta.
Imago ja musiikki.
Band-Maid:in imago on lähtöisin Maid cafe -kahviloista, jollaisessa perustajajäsen Miku työskenteli Akihabarassa. Nöyrän palvelijan teemaan liittyen yhtye kutsuu fanejaan isänniksi (master) ja prinsessoiksi, lisäksi konsertit ovat tarjoiluja (servings).
Miku hakee inspiraatiota japanilaisesta enka-musiikista, Kanami pitää Carlos Santanasta, Akane on Deep Purple ja Maximum the Hormone -fani, erityisesti jälkimmäisen naispuolisen rumpalin Naon, Misa pitää Smashing Pumpkins -yhtyeestä ja Jimi Hendrix:stä. Miku on rakastanut laulamista lapsesta lähtien ja kävi laulukoulua 2012, mutta aloitti kitaransoiton opiskelun seuraavana vuonna kun Band-Maid perustettiin. Saiki aloitti laulamisen 14-vuotiaana ja Band-Maid on hänen ensimmäinen yhtyeensä.
Kanami on soittanut klassista pianoa lapsesta lähtien ja aloitti kitaransoiton kun hän liittyi lukion bändikerhoon. Misa aloitti pianonsoiton noin 3–4-vuotiaana, ja soitti trumpettia, alttotorvea, kitaraa sekä lauloi ala-ja yläasteella. Akane soittaa rumpuja, pasuunaa ja pianoa.
Yhtyeen on sanottu edustavan myös kawaii metal -lajityyppiä.
Liittyviä yhtyeitä.
Akane ja Kanami esiintyvät vierailevina jäseninä yhtyeessä (karkeasti käännettynä "Riisikakku ja Juusto"), joka on osa Platinum Passport -idoliryhmää Predia.
Birger Hallman

Oskar Birger Hallman (28. elokuuta 1851 Heinävesi – 26. joulukuuta 1936 Kuopio) oli suomalainen kauppaneuvos.
Hallman kävi koulunsa Savonlinnassa ja oli sitten kaksi vuotta apteekkioppilaana kunnes hän siirtyi kaupan alalle palvellen eri liikkeissä Kokkolassa ja Kuopiossa. Hallman perusti vuonna 1875 oman vähittäiskaupan Kuopioon. Kaupasta kehittyi ajan myötä yksi Kuopion merkittävimpiä tukkukauppoja ja Hallman laajensi liiketoimiaan myös teollisuuden puolelle. Hänellä oli Kuopiossa 1800-luvun lopulla mylly, sahalaitos ja tulitikkutehdas. Hallman omisti myös useita laivoja jotka liikennöivät Kuopiosta aina Tukholmaan ja Pietariin asti.
Hallman johti yritystään vuoteen 1914 saakka jolloin siitä muodostettiin osakeyhtiö "Birger Hallman Oy". Hän jatkoi yhtiön johtokunnan puheenjohtajana aina vuoteen 1936 saakka. Hallmanin seuraajaksi yhtiön johtoon tuli 1914 hänen poikansa Lauri Hallman.
Hallmanin yritysryhmään kuuluivat pääyhtiön lisäksi:
Hallman oli Kuopion kaupunginvaltuuston jäsenenä vuosina 1887–1889 ja 1902–1907 sekä rahatoimikamarin jäsenenä vuosina 1883–1885. Hän toimi Portugalin varakonsulina Kuopiossa vuosina 1891–1928, ja hän sai kauppaneuvoksen arvon vuonna 1910.
Le Mansin raitiotieliikenne

Le Mansin raitiotieliikenne on raitiotiejärjestelmä, jota käytetään Le Mansin alueella.
Historia.
Kaupungin alkuperäinen raitiotieliikenne aloitti toimintansa vuonna 1897. Raitiotie toimi vuoteen 1947 asti, jonka jälkeen se lakkautettiin. Laajimmillaan verkosto koostui kolmesta raitiotielinjasta.
Kuusikymmentä vuotta alkuperäisen raitiotien lakkautuksen jälkeen kaupungin uusi raitiotie aloitti toimintansa reitillä, joka kulki Mainen yliopistolta etelään. Vuoden 2007 aikana linja pidennettiin kulkemaan Antarèsille asti. 
Le Mansin toinen raitiotielinja avattiin vuonna 2014. Linjaa varten kaupunkiin rakennettiin 3,6 kilometriä uutta raitiotietä.
Sergi Enrich

Sergi Enrich Ametller (s. 26. helmikuuta 1990 Ciutadella, Menorca, Baleaarit) on espanjalainen jalkapalloilija. Hän edustaa Espanjan Primera Divisiónissa pelaavaa Eibaria ja on pelipaikaltaan hyökkääjä.
Seurajoukkueura.
Enrich on jalkapalloseura Real Club Deportivo Mallorcan junioriakatemian kasvatti. Hän teki ensiesiintymisensä seuran edustusjoukkueessa 24. tammikuuta 2010 ottelussa Espanyolia vastaan. Ammattilaisuransa ensimmäisen kauden 2009–2010 hän vietti kuitenkin pääosin seuran reservijoukkueessa, joka pelasi maan kolmanneksi korkeimmalla sarjatasolla Segunda División B:ssä.
Kauden 2011–2012 Enrich pelasi lainasopimuksella Recreativo de Huelvassa toiseksi korkeimmalla sarjatasolla Segunda Divisiónissa. Seuraavan kauden 2012–2013 hän vietti niin ikään lainalla, tällä kertaa Alcorcónissa.
Kesällä 2013 Enrich teki kaksivuotisen sopimuksen Numancian kanssa. 20. joulukuuta 2013 hän onnistui maalinteossa kahdesti 6–6-tasapeliin päättyneessä ottelussa Lugoa vastaan.
12. heinäkuuta 2015 Enrich siirtyi kaksivuotisella sopimuksella baskiseura Eibariin.
Joki tulvii

Joki tulvii ("Wild River") on yhdysvaltalainen elokuva vuodelta 1960. Elia Kazanin ohjaaman melodraaman pääosissa nähdään Montgomery Clift ja Lee Remick.
Juoni.
Clift esittää valtion virkamiestä Chuck Gloveria, joka yrittää taivutella iäkästä Ella Garthia (Jo Van Fleet) perheineen myymään joen keskellä sijaitseva saarensa ja muuttamaan muualle. Seudulle ollaan rakentamassa suurta patoa, joka toisi työtä ja sähköä laman kourissa olevalle köyhälistölle ja lopettaisi samalla joen tuottamat tuhoisat tulvat. Ella ei kuitenkaan muista asukkaista poiketen suostu myymään patoaltaan alle jääviä maitaan. Häntä taivutellessaan Glover joutuu eteläisten asenteiden välikappaleeksi, ja samalla hänen ja Ellan lapsenlapsen Carolin (Lee Remick) välille kehkeytyy romanssi.
Vastaanotto.
"Iltalehden" Aune Kämäräinen luonnehti elokuvaa niin amerikkalaisisänmaallisen hengen läpitunkemaksi kuin emigranttiohjaajan teos voi olla. Miljöön ja aikakauden kuvaus on aitoa niin, että ankaran realistisissakin tapahtumissa on todellista syvän etelän romanttista tuntua.
Super Stardust HD

Super Stardust HD on suomalaisen Housemarquen kehittämä shoot ’em up, joka on uudelleentehty uusintaverio () versio yrityksen aiemmasta "Super Stardust" -pelistä.
Peli on julkaistu japanissa nimellä Star Strike HD.
"HD"-sarjan peliin on myös julkaistu jatko-osia:
"HD"-sarjan pelit on julkaistu PlayStation Network (PSN) palvelussa.
Signé Charlotte

Signé Charlotte on vuonna 1985 ensi-iltansa saanut Caroline Huppertin ohjaama ja käsikirjoittama ranskalainen draamaelokuva, jonka pääosia näyttelevät Isabelle Huppert, Niels Arestrup ja Christine Pascal. Elokuvan käsikirjoittajina olivat Caroline Huppertin lisäksi myös Luc Béraud ja Joëlle Goron. Adolphe Viezzi oli elokuvan tuottajana.
Juoni.
Kun nuoren poplaulajan, Charlotten (Isabelle Huppert), Bernard-niminen rakastaja löydetään murhattuna, hän etsii turvaa entisen miesystävänsä, Mathieun (Niels Arestrup), luota. Mathieu kuitenkin asuu nykyään Christine-nimisen (Christine Pascal) opettajan kanssa, joka paheksuu Charlotten tunkeutumista heidän elämäänsä.
Tuotanto.
"Signé Charlotten" kuvaukset alkoivat 25. heinäkuuta 1984. Elokuva kuvattiin Ranskassa, ja sen tuotantoyhtiöinä olivat Les Films de la Tour ja FR3 Cinéma.
Julkaisu.
"Signé Charlotte" sai ensi-iltansa Ranskassa 20. helmikuuta 1985 ja oli Parafrance Filmsin teatterilevittämä. Elokuva keräsi Ranskassa teatterikierroksensa aikana 90 211 katsojaa.
Mobile World Congress

Mobile World Congress (lyhyemmin MWC) on vuosittain Espanjassa järjestettävä mobiilialan messutapahtuma. Siellä valmistajat esittelevät uusia käyttöjärjestelmiä, puhelimia ja taulutietokoneita. MWC-messut järjestetään yleensä helmikuussa, mutta joskus messut järjestetään vasta maaliskuun alussa. Aluksi messut tunnettiin nimellä "GSM World Congress" ja myöhemmin nimellä "3GSM World Congress". Vuoteen 2003 asti messut järjestettiin Cannesissa, mutta vuonna 2006 tapahtuma siirtyy Barcelonaan. MWC-messut järjestetään Barcelonassa vuoteen 2023 asti.
&lt;mapframe text="Mobile World Congressin tapahtumapaikka Barcelonassa." latitude="41.4160" longitude="2.1176" zoom="9" width="400" height="300" align="left"&gt;
 "type": "FeatureCollection",
 "features": [
 "type": "Feature",
 "properties": {},
 "geometry": {
 "type": "Point",
 "coordinates": [
 2.128041,
 41.354564
 ]
&lt;/mapframe&gt;
Nokia 3310 (2017)

Nokia 3310 on suomalaisen HMD Globalin helmikuussa 2017 esittelemä matkapuhelin. Se on värinäytöllinen versio alkuperäisestä vuonna 2000 julkaistusta Nokia 3310 -puhelimesta.
Julkistus.
Evan Blass uutisoi 13. helmikuuta 2017, että HMD Global aikoo julkistaa uudistetun version Nokia 3310 -puhelimesta. Uusi Nokia 3310 julkaistiin 26. helmikuuta 2017 Mobile World Congress -messuilla. HMD Global julkaisi sen aivan esityksensä lopussa. Nokia 3310 jätti HMD:n muut puhelinjulkistukset varjoonsa.
Ominaisuudet.
Vuonna 2017 julkaistu Nokia 3310 muistuttaa ulkoisesti melko paljon alkuperäistä Nokia 3310 -puhelinta, mutta on sitä pyöreämpi ja ohuempi. Uudesta Nokia 3310:sta on neljä värivaihtoehtoa: mattapintainen harmaa, mattapintainen sininen, kiiltävä punainen ja kiiltävä keltainen. Nokia 3310 sisältää värinäytölle optimoidun Snake Xenzia -matopelin ja Nokia tunen. Siinä on alkuperäistä Nokia 3310:aa isompi 2,4 tuuman LCD-näyttö, jonka tarkkuus on 320 × 240 pikseliä. Puhelimessa on alkuperäisestä Nokia 3310:sta poiketen myös kahden megapikselin resoluutiolla ja LED-salamavalolla varustettu takakamera. Siinä on FM-radio ja MP3-soitin. Uudessa Nokia 3310:ssa on 1 200 milliampeeritunnin vaihdettava akku. Puhelimen puheaika on 22,1 tuntia ja valmiusaika kuukauden. Akku riittää FM-radion kuuntelussa 39 tuntia ja mp3-kuuntelussa 51 tuntia.
Nokia 3310:n suositushinta oli julkaisun aikoihin 49 euroa. Se tulee saataville vuoden 2017 toisella vuosineljänneksellä yli 120 maassa. Nokia 3310 valmistetaan Foxconnin tehtailla.
Käyttöjärjestelmä.
Nokia 3310:n perusversiossa käytössä oleva Series 30+ on MediaTek-yhtiöltä lisensoitu ohjelmistoalusta ja käyttöliittymä, joka ei liity Nokian aiempaan Series 30 -alustaan. Series 30+ mahdollistaa internetselaimen käytön puhelimessa.
Vastaanotto.
Nokia 3310 otettiin vastaan innostuneesti. Puhelimesta tehtiin paljon ennakkotilauksia. Sitä haettiin julkaisun aikaan mobiililaitteisiin keskittyneeltä GSMArena-sivustolta eniten. Joissakin arvioissa Nokia 3310 nähtiin väliinputoajana, joka ei ole ulkomuotonsa puolesta tarpeeksi retro nostalgianälkäisille eikä ominaisuuksiensa puolesta tarpeeksi hyvä ensimmäistä puhelintaan ostaville. Monet jäivät kaipaamaan puhelimelta esikuvan kaltaisia kestävyysominaisuuksia. Io-techin tiedustellessa HMD Globalin edustajalta uuden 3310:n pudotuskestävyyttä, tämä ei halunnut antaa vanhan 3310:n kaltaisia lupauksia.
Puhelimen mahdollisuudet arvioitiin suuriksi Intiassa, jossa myydyistä puhelimista Nokia 3310:n julkaisun aikaan noin 70 prosenttia oli halpoja peruspuhelimia. Nokian brändi oli yhä Nokia 3310:n julkaisun aikaan Intiassa arvokas yli 30-vuotiaiden keskuudessa ja Nokialla oli maassa hyvä jälleenmyyntiverkosto.
Nokia 3310 3G.
28. syyskuuta 2017 HMD Global esitteli Nokia 3310:stä 3G-version, jonka myynti alkoi Suomessa 10. lokakuuta 2017. Nokia 3310 3G:ssä on Java Powered Feature OS -käyttöjärjestelmä.
Tamara Popova-Veltcheva

Tamara Popova-Veltcheva (o.s. "Perovuo") on entinen suomalainen balettitanssija ja baletin opettaja. Hänen sukujuurensa isän puolelta ovat venäläiset ja äidin suomalaiset. Balettiopinnot hän aloitti Herttoniemessä Nina Forsmanin balettikoulussa, ja myöhemmin hän siirtyi Kansallisbaletin balettikouluun. Hänen uransa balettitanssijana Kansallisbaletissa alkoi vuonna 1964 ylioppilaskirjoitusten suorittamisen jälkeen. Vuonna 1968 hän sai Kansallisbaletissa ensimmäisen tärkeän roolinsa "Giselle"-baletin toisena naispääosana, minkä jälkeen hän sai useampia pienempiä sooloja eri balettituotannoissa. Elsa Sylvesterssonin tultua Kansallisoopperaan hän antoi Popova-Veltchevalle isompia rooleja, kuten "Tuhkimon", Tuhkimon sisarpuolen, "Joutsenlammen" kuningattaren ja joutsenen.
Tamara Popova-Veltcheva oli naimisissa bulgarialaissyntyisen balettitanssija ja -mestari Marin Veltchevin (1942–2012) kanssa. Yhdessä he perustivat Vantaan lapsibaletin vuonna 1983.
Kasperi Torikka

Kasperi Torikka (s. 8. huhtikuuta 1999 Ristiina) on suomalainen jääkiekkopuolustaja, joka pelaa Mestis-joukkue Heinolan Peliitoissa.
Ura.
Torikka on Mikkelin Jukureiden kasvatti. Hän siirtyi 15-vuotiaana Saimaan Pallon C-nuoriin kaudeksi 2014–2015. Torikka oli C-nuorten SM-sarjan runkosarjassa joukkueen tehokkain puolustaja tehoilla 3+20=23. Kaudella 2015–2016 hän oli SaiPan B-nuorten tehokkain puolustaja tehoilla 3+15=18.
Ensimmäisellä A-juniorikaudellaan 2016–2017 Torikka oli SaiPan eniten maaleja tehnyt puolustaja Petrus Pietiläisen kanssa. Hän debytoi samalla kaudella myös seuran SM-liigajoukkueessa. Torikka teki liigadebyyttinsä 28. helmikuuta 2017 Porin Ässiä vastaan. Vain 17-vuotiaalle Torikalle avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Hänet merkittiin joukkueen kolmospuolustajapariin Henry Maarnelan viereen. Torikka sai ottelussa jääaikaa 14.41 minuuttia. Hän pelasi SM-liigassa neljä runkosarjaottelua ilman tehopisteitä.
Maaliskuussa 2017 Torikka teki SaiPan kanssa kaksivuotisen SM-liigasopimuksen. Hän pelasi kaudella 2017–2018 liigassa kolme runkosarjaottelua. Kaudella 2018–2019 Torikka pelasi SaiPassa neljä runkosarjaottelua. Hän pelasi miesten pelejä myös yhteensä 14 Mestis-ottelun verran lainalla Imatran Ketterän ja Savonlinnan Pallokerhon joukkueissa. Huhtikuussa 2019 Torikka teki SaiPan kanssa 2+1-vuotisen jatkosopimuksen.
Syyskuussa 2019 SaiPa lainasi Torikan toistaiseksi voimassa olevalla sopimuksella Ketterän Mestis-joukkueeseen. Vastaavasti Ketterästä SaiPaan siirtyi lainalle Santeri Airola. Torikka pelasi viisi Suomen Cupin ottelua. Turnaus päättyi Ketterän voittoon. Hän aloitti runkosarjan SaiPan A-nuorissa, kunnes marraskuussa seura lainasi Torikan joulutaukoon asti ulottuvalla sopimuksella Rovaniemen Kiekon Mestis-joukkueeseen. Tämän jälkeen hänen lainasopimustaan jatkettiin kauden loppuun. Torikka teki RoKissa 23 runkosarjaottelussa tehot 5+10=15.
Maaliskuussa 2010 Torikka purki yhteisymmärryksessä sopimuksensa SaiPan kanssa ja hän teki kaudeksi 2020–2021 RoKin kanssa vuoden mittaisen sopimuksen. Helmikuussa 2021 Torikka siirtyi loppukauden sopimuksella Heinolan Peliittoihin, kun RoKi keskeytti Mestis-kautensa koronavirusrajoitusten vuoksi.
Foxy Shazam

Foxy Shazam on yhdysvaltalainen rockyhtye, joka perustettiin Cincinnatissa vuonna 2004. Yhtye oli aktiivinen vuoteen 2014 asti, jolloin se keskeytti. 
Yhtyeen nimen väitetään olevan laulaja Eric Nallyn lukiossa käytetty erikoiskielinen ilmaisu hienoille kengille. Heinäkuussa 2012 yhtyeen jäsenet Aaron McVeigh ja Alex Nauth kertoivat haastattelussa, että yhtyeen nimi ei tarkoita hienoja kenkiä.
Rosina Lavonius

Sofia Rosina Lavonius (o.s. "von Haartman" 27. kesäkuuta 1821 Turku – 11. tammikuuta 1890 Tukholma) oli suomalainen seurapiirikaunotar ja Venäjän Tukholman-pääkonsulin, myöhemmin Oulun läänin kuvernöörin, Alexander Lavoniuksen puoliso. Hän toimi yleisenä seppeleensitojattarena Helsingin yliopiston 200-vuotispromootion kunniaksi pidetyssä vuoden 1840 riemujuhlassa.
Elämäkerta.
Rosina von Haartman oli yleisenä seppeleensitojattarena Helsingin yliopiston vuonna 1840 järjestetyssä 200-vuotispromootiossa, jossa hänet oli valittu Filosofisen tiedekunnan promootioon sitomaan maisterien seppeleet. Tämä tilaisuus vakiinnutti hieman aikaisemmin alkaneen tavan, jossa merkittävän professorin tai muun merkkihenkilön nuori tytär toimi juhlien kuningattarena. Tämä oli alkua naisten osallistumiselle promootioperinteeseen. 
Von Haartman solmi avioliiton itseään 19 vuotta vanhemman Alexander Lavoniuksen kanssa vuonna 1842 Tukholmassa. Pariskunta muutti vuonna 1847 Tukholmasta Ouluun, kun Alexander Lavoniuksesta tuli Oulun läänin kuvernööri. Kuvernöörinä keskinkertainen Alexander Lavonius aateloitiin 1855. Alle 20-vuotiaana kuolleen esikoispojan lisäksi pariskunta sai kolme tytärtä. 
Lavonius sai promootiossa merkittäviä elinikäisiä ystäviä kollegineuvos Jakov Grotista ja promootiossa kunniatohtoriksi vihitystä Pietarin yliopiston rehtorista, todellisesta valtioneuvoksesta Pjotr Pletnevistä. Grot omisti hänelle "Norrskenet" ('Revontulet') -nimisen runon ja teki hänestä siluettikuvan. 
Kuvernöörin erottua palveluksesta Lavoniukset muuttivat Oulusta takaisin Tukholmaan. Puolisonsa kuoltua vuonna 1875 Rosina Lavonius asui vielä myös Oulussa. Hän kuoli vuonna 1890 Tukholmassa 69-vuotiaana.
Perhesuhteet.
Rosina Lavoniuksen vanhemmat olivat kirurgian ja lapsenpäästöopin professori, Lääkintöhallituksen ylijohtaja Carl Daniel von Haartman. Hänen ensimmäinen puolisonsa oli Maria Helena Rosina Franzén. Rosina Lavoniuksen puoliso Alexander Lavonius oli Venäjän Tukholman-pääkonsuli, josta sittemmin tuli valtioneuvos ja Oulun läänin kuvernööri. Heidän lapsiaan olivat:
Lavoniuksen setä oli talouspoliitikko Lars Gabriel von Haartman. Hänen äitinsä isä oli runoilija ja piispa Frans Mikael Franzén.
Naselli

Naselli on ilma-aluksen rungosta ja siivistä erillinen osa, johon voidaan asentaa esimerkiksi moottoreita, polttoainesäiliöitä tai muita varusteita. Nasellilla on useita tehtäviä: se suojaa sen sisälle asennettuja osia ja vähentää niistä aiheutuvaa aerodynaamista vastusta. Naselli-nimitystä on käytetty myös joidenkin ilma-alusten, kuten ilmalaivojen ja joidenkin epätyypillisten lentokoneiden matkustamoista ja ohjaamoista.
Moottorinasellit voivat ohjata voimalaitteelle tulevaa ilmavirtaa ja vähentää moottorimelua. Naselleihin voidaan myös asentaa suihkujarru, jota voidaan käyttää lentokoneen hidastamiseen ja ohjaamiseen laskeutumisen yhteydessä.
Nasellin etymologinen alkuperä on muinaisranskan pientä venettä tarkoittavassa "nacele"-sanassa, joka tulee vulgaarilatinan "naucella" ja myöhäisantiikin latinan "navicella" sanoista, jotka tarkoittivat ”pientä laivaa”.
Naselliksi kutsutaan myös tuulivoimalan turbiinin konehuonetta.
SimCity

SimCity on Maxisin kehittämä kaupunginrakennuspelien sarja.
Sarjan ensimmäinen peli "SimCity" on aloittanut sekä "SimCity"-pelin sarjan että Maxisin Sim-pelin sarjan, johon kuuluvat muun muassa "SimAnt" ja "SimEarth".
Pelisarja on ensimmäisiä kaupunginrakennuspelejä.
Pelisarjan lisäksi on julkaistu monia spin-off-pelejä, kuten "SimTower", jossa pelaajat pääsevät rakentamaan omaa pilvenpiirtäjää.
World (Linditan kappale)

World on kosovonalbanialaisen laulaja Linditan esittämä kappale, jolla hän edusti Albaniaa vuoden 2017 Eurovision laulukilpailussa. Lindita voitti kappaleen albaniankielisellä versiolla ”Botë” Festivali i Këngësin 55. tuotantokauden. Voittonsa jälkeen hän ilmoitti, että kappaleen esityskieli vaihdetaan englanniksi, jolloin nimeksi tuli World.
Kappale kilpaili Euroviisujen ensimmäisessä semifinaalissa 9. toukokuuta 2017, jossa se sai 76 pistettä, jäi sijalle 14 eikä päässyt finaaliin.
Lähteet.
Harmaatoko

Harmaatoko ("Lophoceros nasutus") on sarvinokkien heimoon kuuluva lintu. Sitä tavataan Arabian niemimaalla ja Saharan eteläpuolisessa Afrikassa seuraavissa maissa: Angola, Benin, Botswana, Burkina Faso, Burundi, Kamerun, Keski-Afrikan tasavalta, Tšad, Kongon demokraattinen tasavalta, Norsunluurannikko, Eritrea, Etiopia, Gambia, Ghana, Guinea, Guinea-Bissau, Kenia, Liberia, Malawi, Mali, Mauritania, Mosambik, Namibia, Niger, Nigeria, Ruanda, Saudi Arabia, Senegal, Sierra Leone, Somalia, Etelä-Afrikka, Etelä-Sudan, Sudan, Swazimaa, Tansania, Togo, Uganda, Jemen, Sambia, Zimbabwe. Lisäksi sitä tavataan Egyptissä vaelluslintuna.
Kannan suuruutta ei ole määritetty, mutta laji on levinnyt laajalle ja on yleinen. Kanta arvioidaan vakaaksi, koska ilmeisiä uhkia ei ole.
Sen elinaluetta ovat pääasiassa kuivat metsät ja savannit mutta myös kosteat metsät ja arot.
VxWorks

VxWorks on kaupallinen reaaliaikainen käyttöjärjestelmä (RTOS), jota kehittää yhdysvaltalainen Wind River Systems.
Käyttöjärjestelmä tukee moniprosessointia: asymmetristä moniprosessointia (AMP) ja symmetristä moniprosessointia (SMP). Siitä on julkaistu 64-bittinen versio vuonna 2011. Se käyttää ennakoivaa moniajoa ja Round-Robin -vuoronnusta.
Wind Riverin mukaan VxWorks on eniten kaupallisesti käytetty RTOS. Wind Rivering mukaan VxWorksillä on 28 prosentin osuus koko esineiden internet ja sulautettuihin järjestelmiin liittyvästä liikevaihdosta.
Ohjelmistotuki.
Qt kehitysalusta tukee VxWorks-alustaa.
Suoritintuki.
Käyttöjärjestelmä tukee 32- ja 64-bittisiä suorittimia:
Käyttökohteet.
Käyttöjärjestelmä on käytössä mm. Nasan Curiosity-mönkijässä.
Sivuvakain

Sivuvakain eli sivuvakaaja on lentokoneen pyrstön pystysuora osa. Sen päätehtävänä on tuoda lentokoneelle suuntavakautta. Sitä voidaan käyttää myös trimminä esimerkiksi ohjauksen puollon korjaamiseen. Lisäksi sivuvakaimessa on koneen sivuperäsin, jota tarvitaan koneen hallittuun ohjaamiseen.
Tyyppejä.
Yleisin sivuvakaintyyppi on yksi vakain, joka sijaitsee rungon päällä koneen takaosassa. Tällaista ratkaisua käyttää noin kolme neljäsosaa käytössä olevista konetyypeistä. Tämän tyypin muunnelma on T-pyrstö, jossa sivuvakain on samanlainen, mutta korkeusvakain on kiinnitetty sen päähän. T-pyrstö on tyypeistä toiseksi yleisin.
Sivuvakaimia voi olla myös useampia. Konfiguraatio, jossa kaksi sivuvakainta on kiinnitetty korkeusvakaimen päihin, oli suosittu erityisesti lentoveneissä ja monimoottorisissa potkurikoneissa. Siinä sivuvakaimet ovat potkurien tuottamissa ilmavirtauksissa, jolloin ne antavat paremman vakauden pienillä lentonopeuksilla. Tähän konfiguraation voidaan lisätä myös kolmas vakain rungon päälle. Näin saavutetaan suurempi tehokkuus ilman, että koneen kokonaiskorkeutta tarvitsee kasvattaa.
Karboksyyliesteraasi

Karboksyyliesteraasi on esteraaseihin kuuluva hydrolyyttinen entsyymi. Se katalysoi esterien hydrolyysiä alkoholeiksi ja karboksyylihapoiksi. Karboksyylihappoesteraasia esiintyy useimmissa niin esi- kuin aitotumaisissa eliöissä ja sillä on rooli muun muassa vierasaineiden myrkyllisyyden vähentämisessä. Karboksyyliesteraasin EC-numero on EC 3.1.1.1.
Rakenne ja toiminta.
Karboksyyliesteraasia esiintyy hyvin yleisenä useissa eliöissä muun muassa eläimissä, kasveissa, bakteereissa ja sienissä. Rakenteeltaan karboksyyliesteraasi esiintyy joko monomeerina tai samanlaisista alayksiköistä koostuvana dimeerinä, trimeerinä tai muuna oligomeerinä. Ihmisen karboksyyliesteraasi on rakenteeltaan trimeeri, jonka alayksiköiden molekyylimassa on noin 60 kDa. Nisäkkäiden elimistössä karboksyyliesteraasia on erityisesti maksassa, munuaisissa, kiveksissä ja endoteelisoluissa.
Karboksyyliesteraasi hydrolysoi hyvin monenlaisia substraatteja, joihin kuuluvat useiden karboksyylihappojen estereiden lisäksi myös eräät amidit, karbamaatit ja tioesterit. Karboksyyliesteraasi hydrolysoi niin endogeenisia eli sisäsyntyisiä yhdisteitä kuten lipidejä kuin eksogeenisiakin yhdisteitä esimerkiksi lääkeaineita. Karboksyyliesteraasin katalysoiman reaktion lopputuotteet karboksyylihapot ja alkoholit ovat estereitä vesiliukoisempia ja poistuvat näin ollen soluista estereitä nopeammin. Tämä on yksi eliöiden tapa päästä eroon mahdollisesti myrkyllisistä estereistä. Karboksyyliesteraasit ovat myös tärkeitä eräiden lääkeaineiden esimerkiksi angiotensiinikonvertaasin estäjien kannalta, koska se muuttaa aihiolääkkeet aktiivisiksi metaboliiteiksi.
Karboksyyliesteraasin katalyyttisesti tärkeä aminohappokolmikko eli niin sanottu katalyyttinen triadi on seriini, histidiini ja glutamiinihappo. Näistä seriiniaminohappo toimii nukleofiilisena katalyyttinä ja reagoi karboksyylihapon esterin elektrofiilisen karbonyyliryhmän kanssa additioreaktiolla. Seuraavassa vaiheessa muodostunut tetraedrimäinen välivaihe hajoaa, jolloin karbonyyliryhmä palautuu ja alkoksidiryhmä poistuu lähtevänä ryhmänä. Näin muodostuu esterisidos substraatin ja seriiniaminohapon hydroksyyliryhmän välillä. Histidiini ja glutamiinihappo toimivat happo-emäskatalyytteinä protoninsiirroissa. Histidiini ottaa vastaan protonin vedeltä, jolloin siitä muodostuu nukleofiilisempi hydroksidi-ioni, joka hydrolysoi entsyymin ja karboksyylihapon välisen esterisidoksen, jolloin karboksyylihappo vapautuu entsyymistä. Spesifisiä karboksyylihappoesteraasin inhibiittoreita on vain muutama. Niitä ovat esimerkiksi 1,2-diarbonyyliyhdisteet, esimerkiksi bentsiilijohdannaiset, isatiinit, trifluoriketonit, eräät kolesterolijohdannaiset ja ripulilääkkeenä käytettävä loperamidi.
Ole Schack

Ole Schack (s. 17. kesäkuuta 1978) on tanskalainen Red Bullin Formula 1 -tallin mekaanikko. Koulutukseltaan Schack on automekaanikko.
Schack aloitti uransa vuonna 1999 Tanskan Formula 2000 -sarjassa. Vuonna 2000 hän siirtyi tanskan Formula Renault -sarjaan ja 2001 hän toimi päämekaanikkona. Vuosina 2002–2003 Schack toimi Formula 3000 -sarjassa tanskalaisen Den Blå Avis -tallin mekaanikkona. Kaudeksi 2004 hän siirtyi F1:siin Jaguarin testitiimiin. Kausilla 2005–2008 hän työskenteli Red Bullilla David Coulthardin auton mekaanikkoryhmässä ja vuodet 2009–2014 Sebastian Vettelin.
Vuoden 2012 Singaporen GP:ssä Schack otti vastaan palkintokorokkeella voittaneen valmistajan palkinnon Sebastian Vettelin voitettua kilpailun.
Initial D

Initial D () on japanilainen Shuichi Shigenon manga-sarjakuva, josta on tehty anime-sarjoja ja elokuvia sekä useita videopelejä.
Juoni.
Päähenkilö on Takumi Fujiwara, joka osallistuu vuoristoteillä ajettaviin "touge"-kilpailuihin (ks. Drifting). 
Päähenkilö ajaa Toyota AE86 "Sprinter Trueno" autoa, jonka väritys esiintyy myös useissa tietokonepeleissä. Sarjan suosio mainitaan yhtenä syynä automallin korkealle jälleenmyyntiarvolle harrastajien keskuudessa.
Lajityyppi on draama ja autourheilu.
Manga.
Manga-sarjakuvaa on tehty vuodesta 1995 vuoteen 2013.
Manga kattaa 48 "Tankōbon" nidettä.
Anime.
Sarjassa on useita televisiosarjoja sekä suoraan videolle julkaistuja erikoisjaksoja ja animaatioelokuvia:
Elokuvat.
Sarjaan perustuen on tehty "live action"-elokuva, jonka on ohjannut Wai-Keung Lau (nimellä Andrew Lau) ja Alan Mak:
Pelit.
Sarjan pelit ovat Segan julkaisemia:
Imgur

Imgur () on internet-kuvagalleria ja kuvien jakopalvelu. Sen perusti Alan Schaaf vuonna 2009.
Historia.
Alan Schaaf perusti sivuston sivuprojektina opiskellessaan Ohion yliopistossa tietojenkäsittelyä. Hän oli tyytymätön olemassa olevien sivustojen kuten TinyPic, ImageShack ja Photobucketin toimintaan. Kuvia sivustoilta linkitettiin usein Redditiin ja kuvan suosion kasvaessa suureksi, se ylitti latausrajan, ja kuvan näkyminen estettiin. Imgur:sta tuli välittömästi suosittu. Viidessä kuukaudessa sivustolta näytettiin miljoona kuvaa päivässä. Vuonna 2012 kuvia katsottiin miljardi päivässä.
Syyskuussa 2021 Imgur ilmoitti että MediaLab AI, Inc. on ostanut sivuston. Schaaf jätti yhtiön pian tämän jälkeen.
Imgur ilmoitti huhtikuussa 2023 että 15. toukokuuta 2023 lähtien sivustolta poistetaan vanha ja käyttämätön materiaali, joka ei ole yhteydessä aktiivisiin tileihin, alastomuus ja pornografia. Tämä johtaa merkittävän määrän materiaalia katoamiseen ja kuolleisiin linkkeihin.